open-index/open-wikipedia-markdown huggingface dataset:
Μίλλυ Βιτάλε

Η **Καμίλλα («Μίλλυ») Βιτάλε** (, 16 Ιουλίου 1933 – 2 Νοεμβρίου 2006) ήταν Ιταλίδα ηθοποιός του κινηματογράφου. Γεννήθηκε στη Ρώμη και ήταν κόρη του Ρικκάρντο Βιτάλε (διευθυντή της Όπερας της Ρώμης) και της ρωσικής καταγωγής χορογράφου Νατάσα Σιντλόφσκι-Βιτάλε (*Natasha Shidlowski Vitale*, ρωσ. Наташа Шидловски).

Η Μίλλυ εμφανίσθηκε σε πολλές μεταπολεμικές ιταλικές ταινίες και σε λίγες ταινίες του Χόλυγουντ, όπου δεν κατόρθωσε να διακριθεί όσο η σχεδόν συνομήλική της Σοφία Λόρεν. Στην πιο αξιοσημείωτη ίσως αμερικανική ταινία της, την *[[Επτά μικρά παιδιά]]* (*The Seven Little Foys*, 1956), η Βιτάλε συμπρωταγωνίστησε με τον Μπομπ Χόουπ. Επίσης έπαιξε μαζί με τον Κερκ Ντάγκλας στην ταινία *[[Δεσμώτης του παρελθόντος]]* (1953). Σε μικρό ρόλο εμφανίσθηκε στο επικό *[[Πόλεμος και ειρήνη (ταινία, 1956)|Πόλεμος και ειρήνη]]* (1956).

Η Βιτάλε παντρεύτηκε τον Αμερικανό πολίτη Βίνσεντ Χίλυερ (*Vincent Hillyer*) το 1960 και απέκτησαν δύο γιους προτού διαζευχθούν περί το 1970. Η Βιτάλε αποσύρθηκε από την ηθοποιία προ του 1975, έχοντας πάνω από 47 ταινίες στο ενεργητικό της, και πέθανε στη Ρώμη σε ηλικία 73 ετών.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 586

Κατηγορία:Ιταλίδες ηθοποιοί κινηματογράφου
Φραντσέσκο Βιτέλλι

Ο **Φραντσέσκο/Φραγκίσκος Βιτέλλι** (, 1582-1646) ήταν Ιταλός Ρωμαιοκαθολικός αρχιεπίσκοπος στην υπηρεσία του Πάπα, που διετέλεσε Νούντσιος (πρέσβυς της Αγίας Έδρας) στη Γαληνότατη Δημοκρατία της Βενετίας.

Γεννήθηκε στην πόλη Τσιττά ντι Καστέλλο και καταγόταν από αμφότερους τους γονείς του από τον αριστοκρατικό Οίκο των Βιτέλλι, μάλιστα ο πατέρας του ο Βιντσέντσο ήταν ανιών συγγενής εξ αίματος της μητέρας του Φαουστίνας. Ο Βιντσέντσο ήταν στρατηγός του παπικού στρατού και σκοτώθηκε όταν ο Φραντσέσκο ήταν ακόμα βρέφος. Ωστόσο ο Φραντσέσκο μορφώθηκε καλά και έτσι το 1612 ο Πάπας Παύλος Ε΄ τον διόρισε ρεφερενδάριο, 

Ο επόμενος πάπας, ο Γρηγόριος ΙΕ΄, τον διόρισε κυβερνήτη του Σαν Σεβερίνο Μάρκε και μετά τον μετέθεσε στην Ανκόνα. Το 1624 ο Φραντσέσκο έγινε κυβερνήτης του Άσκολι Πιτσένο, ενώ το 1625 έγινε δικαστής στο *Supremum Tribunal Signaturae Apostolicae*, δηλαδή το ανώτατο εκκλησιαστικό δικαστήριο της Ρωμαιοκαθολικής Εκκλησίας (η σημαντικότερη θέση του). Το 1632 έλαβε και τον τίτλο του τιτουλάριου Αρχιεπισκόπου Θεσσαλονίκης, τον οποίο διετήρησε μέχρι το 1643. Το 1636 ο Πάπας Ουρβανός Η΄ τον διόρισε Αρχιεπίσκοπο του Ουρμπίνο, ενώ ταυτοχρόνως ήταν ήδη Νούντσιος στη Βενετία, μια θέση στην οποία παρέμεινε επί 11 έτη.

## Παραπομπές


Κατηγορία:Ρωμαιοκαθολικοί αρχιεπίσκοποι
Κατηγορία:Επίσκοποι του 17ου αιώνα
Κάρολος Χάουαρντ, 10ος δούκας του Νόρφολκ

Ο **Κάρολος Χάουαρντ, 10ος δούκας του Νόρφολκ**, κόμης Στρατάρχης, αγγλ.: *Charles Howard, 10th Duke of Norfolk, Earl Marshal* (1 Δεκεμβρίου 1720) 31 Αυγούστου 1786),  ήταν Άγγλος ευγενείς και πολιτικός. 

Ήταν γιος του Ερρίκου Καρόλου Χάουαρντ (απεβ. 10 Ιουνίου 1720)  και της Μαρίας Έιλγουορντ (απεβ. 7 Οκτωβρίου 1747). Ο παππούς του, Κάρολος Χάουαρντ, ήταν αδελφός του Θωμάς Χάουαρντ 5ου δούκα του Νόρφολκ και του Ερρίκου Χάουαρντ 6ου δούκα του Νόρφολκ και επομένως ένας ακόμη γιος του Ερρίκου 15ου κόμη του Άρουντελ.  Νυμφεύτηκε την Αικατερίνη Μπρόκχολς (απεβ. 21 Νοεμβρίου 1784),  κόρη του Ιωάννη Μπρόκχολς,  στις 8 Νοεμβρίου 1739,  και έλαβε τον τίτλο του Δούκα του Νόρφολκ το 1777, μετά το τέλος του εξαδέλφου του Εδουάρδου Χάουαρντ 9ου δούκα του Νόρφολκ.

Ο Κάρολος Χάουαρντ απεβίωσε στις 31 Αυγούστου 1786,  σε ηλικία 65 ετών, και τον διαδέχθηκε ο γιος του Κάρολος Χάουαρντ 11ος δούκας του Νόρφολκ. 

## Οικογένεια
Τα παιδιά του Καρόλου και της συζύγου του Αικατερίνης ήταν:
* λαίδη Μαρία (Ιούνιος 1742 &#x2013; Νοέμβριος 1756), ανύπαντρη.
* Κάρολος, 11ος δούκας του Νόρφολκ (1746 - 1815).

## Αναφορές

## Βιβλιογραφία
* "Howard, Charles (1720-1786)" . Dictionary of National Biography. London: Smith, Elder & Co. 1885–1900.
* *Burke's Peerage & Gentry, 107th Edition*

Κατηγορία:Εταίροι της Βασιλικής Εταιρείας
Κατηγορία:Οικογένεια Χάουαρντ (αγγλική αριστοκρατία)
Θνησιγένεια

Ως θνησιγένεια ορίζεται συνήθως ο θάνατος του εμβρύου κατά την 20η ή την 28η εβδομάδα της εγκυμοσύνης, ανάλογα με την πηγή, ή μετά από αυτήν. Έχει ως αποτέλεσμα τη γέννηση ενός βρέφους χωρίς ζωτικά σημεία. Η θνησιγένεια μπορεί να οδηγήσει σε αίσθημα ενοχής ή θλίψης στη μητέρα. Ο όρος διαφέρει από την αποβολή, η οποία είναι μια πρόωρη απώλεια της εγκυμοσύνης, και από τη γέννηση ζώντος νεογνού, κατά την οποία το βρέφος γεννιέται ζωντανό, έστω και αν πεθαίνει λίγο μετά.

Συχνά η αιτία είναι άγνωστη. Στις αιτίες μπορεί να ανήκουν οι επιπλοκές της εγκυμοσύνης όπως η προεκλαμψία, και οι επιπλοκές του τοκετού, προβλήματα με τον πλακούντα ή τον ομφάλιο λώρο, συγγενείς ανωμαλίες, λοιμώξεις όπως η ελονοσία και η σύφιλη, και η κακή υγεία της μητέρας. Οι παράγοντες κινδύνου περιλαμβάνουν την ηλικία της μητέρας άνω των 35 ετών, το κάπνισμα, τη χρήση ναρκωτικών ουσιών, τη χρήση τεχνολογίας υποβοηθούμενης αναπαραγωγής και την πρώτη εγκυμοσύνη. Υποψία θνησιγένειας μπορεί να υπάρξει όταν η έγκυος δεν αισθάνεται καμία κίνηση του εμβρύου. Η επιβεβαίωση γίνεται με υπερηχογράφημα.

Η παγκόσμια πρόληψη των περισσότερων περιπτώσεων θνησιγένειας είναι δυνατή με τη βελτίωση των συστημάτων υγείας. Περίπου το ήμισυ των  περιστατικών θνησιγένειας συμβαίνει κατά τη διάρκεια του τοκετού, με συχνότητα μεγαλύτερη στον αναπτυσσόμενο από ό,τι στον αναπτυγμένο κόσμο. Σε αντίθετη περίπτωση, ανάλογα με την εβδομάδα της κύησης, μπορεί να χρησιμοποιηθούν φάρμακα για την πρόκληση τοκετού ή μπορεί να πραγματοποιηθεί ένα είδος χειρουργικής επέμβασης γνωστό ως διαστολή και εκκένωση μήτρας. Μετά από μια θνησιγένεια, οι γυναίκες διατρέχουν μεγαλύτερο κίνδυνο για άλλη μία· ωστόσο, στις περισσότερες ακόλουθες κυήσεις δεν αντιμετωπίζονται παρόμοια προβλήματα. Η κατάθλιψη, οι οικονομικές απώλειες και η διάλυση της οικογένειας είναι γνωστά επακόλουθα.

Το 2015 υπήρξαν παγκοσμίως περίπου 2,6 εκατομμύρια περιστατικά θνησιγένειας που συνέβησαν μετά την 28η εβδομάδα της κύησης (περίπου 1 ανά 45 γεννήσεις). Τέτοια περιστατικά είναι συχνότερα στον αναπτυσσόμενο κόσμο, ιδιαίτερα στη Νότια Ασία και την Υποσαχάρια Αφρική. Στις Ηνωμένες Πολιτείες, ανά 167 γεννήσεις υπάρχει μία θνησιγένεια. Τα ποσοστά θνησιγένειας έχουν μειωθεί, αν και με αργότερους ρυθμούς σε σχέση με τη δεκαετία του 2000.

## Αναφορές

Κατηγορία:Ιατρικές πτυχές του θανάτου
Εδουάρδος Χάουαρντ-Γκίμπον

Ο **Εδουάρδος Χάουαρντ-Γκίμπον**, αγγλ.: *Edward Howard Howard-Gibbon* (9 Αυγούστου 1799 – 22 Ιουνίου 1849) ήταν Άγγλος χειρουργός, δικηγόρος και αξιωματούχος Θυρεών. Γεννήθηκε ως Εδουάρδος Χάουαρντ Γκίμπον (χωρίς παύλα στο επώνυμο) στο Λονδίνο και ήταν ο 2ος γιος του Καρόλου Χάουαρντ 11ου δούκα του Νόρφολκ, και της Μαρίας Άννας Γκίμπον, της επί χρόνια ερωμένης του δούκα. 

Ο Εδουάρδος έλαβε επίσημη εκπαίδευση, έγινε χειρουργός στα πρώτα του χρόνια, και στη συνέχεια ακολούθησε νομική εκπαίδευση. Αυτός και η οικογένειά του μετανάστευσαν στη Βρετανική Γουιάνα, για να υπηρετήσει ως «Προστάτης των Σκλάβων», πριν επιστρέψει στην Αγγλία. Καθιερώθηκε ως αξιωματούχος Θυρεών στο Κολλέγιο Θυρεών. Υπηρέτησε ως Κήρυκας του Μόουμπρεϋ, Κήρυκας της Υόρκης για τον Κατάλογο Θυρεών, Βασιλιάς των Θυρεών για το Νόροϋ (1848–1849), και γραμματέας του κόμη Στρατάρχη. Ο μεγαλύτερος αδελφός του, Ματθαίος Χάουαρντ-Γκίμπον, ήταν Τακτικός Κήρυκας Θυρεών του Ρίτσμοντ.

Ο Εδουάρδος έλαβε το επώνυμό του με παύλα και το οικογενειακό του οικόσημο το 1842 με Βασιλική Άδεια, με τη συγκατάθεση του Ερρίκου 13ου δούκα του Νόρφολκ. Διετέλεσε δήμαρχος του Άρουντελ κατά την επίσημη επίσκεψη της βασίλισσας Βικτωρίας το 1846. Απεβίωσε στις 22 Ιουνίου 1849 στο Λονδίνο, και είναι θαμμένος στο νεκροταφείο του Σαιντ Νίκολας στο Άρουντελ. Άφησε πίσω του τη σύζυγό του Αμαλία Ντέντυ Χάουαρντ-Γκίμπον και έξι παιδιά. Η μεγαλύτερη κόρη του:
* Αμαλία Φραγκίσκη Χάουαρντ-Γκίμπον, αργότερα έγινε γνωστή καλλιτέχνιδα στο Οντάριο του Καναδά, και το ετήσιο καναδικό βραβείο παιδικής εικονογράφησης φέρει το όνομά της. 

## Ο θυρεός του
μικρογραφία|150εσ|Ο θυρεός του Εδουάρδου.

## Αναφορές


Κατηγορία:Οικογένεια Χάουαρντ
Ματθαίος Χάουαρντ-Γκίμπον

Ο **Ματθαίος Κάρολος Χάουαρντ-Γκίμπον**, αγγλ.: *Matthew Charles Howard-Gibbon* (13 Νοεμβρίου 1796 - 16 Δεκεμβρίου 1873) ήταν αξιωματούχος Θυρεών με μακρά θητεία στο Κολλέγιο Όπλων στο Λονδίνο. 

Γεννήθηκε ως Ματθαίος Κάρολος Χάουαρντ Γκίμπον (χωρίς παύλα στο επώνυμο) στο Λονδίνο, και ήταν ο μεγαλύτερος γιος του Καρόλου Χάουαρντ 11ου δούκα του Νόρφολκ και της Μαρίας Άννας Γκίμπον της επί χρόνια ερωμένης του, και φερόμενης ως 3ης συζύγου του. Ο Μάθιου νυμφεύτηκε τη Σάρλοτ Μπλάκμαν το 1822, και αρχικά ζούσαν σε ένα μικρό κτήμα στο Γιάπτον, αλλά δεν είναι γνωστό αν είχαν αποκτήσει παιδιά. Ο Μάθιου έλαβε το επώνυμό του με παύλα και το οικογενειακό του οικόσημο το 1842 με Βασιλική Άδεια, που έλαβε ο αδελφός του, Εδουάρδος Χάουαρντ-Γκίμπον, με τη συγκατάθεση του 13ου δούκα του Νόρφολκ.

Διορίστηκε από τον δούκα του Νόρφολκ στο αξίωμα του Τακτικού Κήρυκα των Θυρεών του Ρίτσμοντ, στο Κολλέγιο Θυρεών, το 1846. Το 1869 αναφέρθηκε ως το τελευταίο μέλος του Κολλεγίου, που έζησε εκεί κατά τη διάρκεια της μακράς θητείας του σε αυτή τη θέση. Απεβίωσε στις 16 Δεκεμβρίου 1873 στο Γιάπτον, και άφησε το μεγαλύτερο μέρος της περιουσίας του στην ανιψιά του, και καταξιωμένη Καναδή διδάσκαλο-καλλιτέχνιδα Αμαλία Φραγκίσκη Χάουαρντ-Γκίμπον.

## Παραπομπές

Κατηγορία:Οικογένεια Χάουαρντ
Γουλιέλμος Γουντς (αξιωματούχος θυρεών)

Ο σερ **Γουλιέλμος Γουντς,** ιππότης Βασιλικού Τάγματος Γουέλφων Ανννοβέρου, Μέλος Αρχαιολογικής Εταιρείας Λονδίνου, αγγλ.: , *FSA* (17 Αυγούστου 1785 - 25 Ιουλίου 1842) ήταν αξιωματούχος θυρεών στο Κολλέγιο Θυρεών στο Λονδίνο. Ο Γουντς ήταν ένα νόθο παιδί, άγνωστης πατρότητας. Χρησιμοποιούσε το όνομα και το οικόσημο του Γεωργίου Γουντς, ενός Λονδρέζου ράπτη, αλλά λέγεται ότι ήταν γιος του δούκα του Νόρφολκ. Ο Γεώργιος Δ΄ ήταν στενός φίλος του. Το 1815 ο Γουντς διορίστηκε Γραμματέας των Ιπποτών-Διοικητών και Συντρόφων του Τάγματος του Λουτρού και γραμματέας του Τάγματος των Γουέλφων, και το 1819 έγινε Διορθωτής του Μπλούμαντλ στο Κολλέγιο Θυρεών (σε αυτήν προστέθηκε η θέση του Κήρυκα του Νόρφολκ το 1825). Διορίστηκε Βασιλιάς των Θυρεών του Κλάρενσε το 1831, και προήχθη στο της Περικνημίδος το 1838.

Ο Γουντς είχε δύο ερωμένες, και τουλάχιστον έξι παιδιά. Ένας από τους γιους του, ο Αλβέρτος Γουλιέλμος, έγινε κληρικός το 1869. Απεβίωσε στο Λόριστοουν Λοτζ, το σπίτι του στο Χάμπστεντ, και τάφηκε στην εκκλησία του Χάμπστεντ.

## Ο θυρεός του
μικρογραφία|150εσ|Ο θυρεός του Γουλιέλμου.

## Αναφορές

Κατηγορία:Οικογένεια Χάουαρντ
Μάτι Ντο

Η **Μάτι Ντο** (λάο: ແມດດີ ໂດ) είναι σκηνοθέτιδα από το Λάος. Είναι η πρώτη και, μέχρι στιγμής, μοναδική γυναίκα σκηνοθέτιδα από το Λάος, καθώς και η πρώτη σκηνοθέτιδα ταινιών τρόμου από το Λάος.

## Προσωπική ζωή
Η Ντο γεννήθηκε στο Λος Άντζελες της Καλιφόρνιας από μετανάστες γονείς που έφυγαν από το Λάος κατά τη διάρκεια του εμφυλίου πολέμου. Η Ντο επέστρεψε στη Βιεντιάν το 2010 μαζί με τον σύζυγό της ώστε να φροντίσει τον συνταξιούχο πατέρα της. Εκπαιδεύτηκε αρχικά ως μακιγιέρ και εργάστηκε σε κινηματογραφικές παραγωγές στην Ευρώπη και στην Αμερική προτού γίνει σύμβουλος στην παλαιότερη εταιρία κινηματογραφικών παραγωγών στο Λάος, τη Lao Art Media, κατά την επιστροφή της το 2010. Εκείνη και ο σύζυγός της διαμένουν στη Βιεντιάν.

## Σταδιοδρομία

### ''Chanthaly''
Το ντεμπούτο της ως σκηνοθέτης, *[[Chanthaly]]* (λάο: ຈັນທະລີ, 2012) ήταν η πρώτη ταινία τρόμου που γράφτηκε και γυρίστηκε εξ ολοκλήρου στο Λάος, καθώς και η πρώτη που προβλήθηκε σε σημαντικά φεστιβάλ εκτός της νοτιοανατολικής Ασίας όπως το Fantastic Fest του 2013.

### ''Dearest Sister''
Η δεύτερη ταινία της Ντο, *[[Dearest Sister]]* (λάο: ນ້ອງຮັກ, 2016) επιλέχθηκε για το Φεστιβάλ Κινηματογράφου των Καννών το 2014 ως τμήμα του προγράμματος *La Fabrique des Cinémas du monde* και επιλέχθηκε ως η πρόταση του Λάος για το Όσκαρ διεθνούς ταινίας μεγάλου μήκους κατά την 90η τελετή απονομής των Βραβείων Όσκαρ, όντας η πρώτη φορά που το Λάος υποβάλλει τέτοια πρόταση γι'αυτή την κατηγορία. Η ταινία προβλήθηκε σε πάνω από 20 φεστιβάλ κινηματογράφου.

### ''The Long Walk''
Η τρίτη ταινία της, ''The Long Walk'' (λάο: ບໍ່ມີວັນຈາກ, 2019) έκανε πρεμιέρα στο πρόγραμμα *Giornate degli Autori* στο 76ο Διεθνές Φεστιβάλ Κινηματογράφου Βενετίας. Κέρδισε το βραβείο Καλύτερης Σκηνοθεσίας στο 45ο Φεστιβάλ Ταινιών Επιστημονικής Φαντασίας της Βοστώνης.

## Παραπομπές




## Εξωτερικοί σύνδεσμοι
* 
* 

Κατηγορία:Λαοτινοί σκηνοθέτες
Ρουβρουά-Ριπόν

Το **Ρουβρουά-Ριπόν** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Σαν Χουάν Μπαουτίστα Γκελάτσε

Η **Σαν Χουάν Μπαουτίστα Γκελάτσε** (ισπανικά: *San Juan Bautista Guelache*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 6.692 σύμφωνα με την απογραφή του 2020, και έκταση 52,1 km2, με πυκνότητα πληθυσμού 128,4/km2. 
Βρίσκεται στο διαμέρισμα Έτλα της περιφέρειας Βάγιες Σεντράλες της Οαχάκα.
Ο Δήμος ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαν Χουάν δε λος Κούες

Η **Σαν Χουάν δε λος Κούες** (ισπανικά: *San Juan de los Cues*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 2.421 σύμφωνα με την απογραφή του 2020, και έκταση 119,5 km2, με πυκνότητα πληθυσμού 20,3/km2. 
Βρίσκεται στο διαμέρισμα Τεοτιτλάν της περιφέρειας Κανιάδα της Οαχάκα.
Ο Δήμος ιδρύθηκε στις 18 Νοεμβρίου 1844.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαν Χουάν Μιστεπέκ Ντιστρίτο 08

Η **Σαν Χουάν Μιστεπέκ Ντιστρίτο** (ισπανικά: *San Juan Mixtepec Distrito 08*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 6.941 σύμφωνα με την απογραφή του 2020, και έκταση 358,2 km2, με πυκνότητα πληθυσμού 19,4/km2. 
Βρίσκεται στο διαμέρισμα Μιαουατλάν της περιφέρειας Σιέρρα Σουρ της Οαχάκα.
Ο Δήμος ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Κονστάνσια ντελ Ροσάριο

Η **Κονστάνσια ντελ Ροσάριο** (ισπανικά: *Constancia del Rosario*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 4.847 σύμφωνα με την απογραφή του 2020, και έκταση 57,2 km2, με πυκνότητα πληθυσμού 84,7/km2. 
Βρίσκεται στο διαμέρισμα Ποτσούτλα της περιφέρειας Κόστα της Οαχάκα.
Ο Δήμος ιδρύθηκε στις 23 Οκτωβρίου 1891.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαν Λορένσο Βικτόρια

Η **Σαν Λορένσο Βικτόρια** (ισπανικά: *San Lorenzo Victoria*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 932 σύμφωνα με την απογραφή του 2020, και έκταση 52,0 km2, με πυκνότητα πληθυσμού 17,9/km2. 
Βρίσκεται στο διαμέρισμα Σιλακαγιοάπαμ της περιφέρειας Μιστέκα της Οαχάκα.
Ο Δήμος ιδρύθηκε στις 28 Μαρτίου 1857.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Τζέραλντ Γουόλαστον

Ο σερ **Τζέραλντ Γουντς Γουόλαστον**,  Ιππότης Ταξιάρχης του Λουτρού, Ιππότης Ταξιάρχης του Τάγματος της Βικτωρίας, αγγλ.: *sir Gerald Woods Wollaston, KCB, KCVO* (2 Ιουνίου 1874 – 4 Μαρτίου 1957) ήταν Άγγλος αξιωματούχος Θυρεών με μακρά θητεία στο Κολλέγιο Θυρεών του Λονδίνου. Η οικογένεια τού Γουόλαστον είχε μία ισχυρή παράδοση στο Κολλέγιο Θυρεών. Ο προπάπους τού Γουόλαστον ήταν ο σερ Γουίλιαμ Γουντς, Πρώτος Βασιλιάς Θυρεών Περικνμίδος από το 1838 μέχρι το τέλος του το 1842. Ο παππούς του ήταν ο σερ Αλβέρτος Γουλιέλμος Γουντς, ο οποίος κατείχε την ίδια θέση από το 1869 έως το 1904. 

Ο Γουόλαστον γεννήθηκε στο σπίτι του παππού του, στην οδό Σαιντ Τζορτζ Ρόαντ 69, στην πλατεία Γουόργουικ στο Λονδίνο, στις 2 Ιουνίου 1874 και βαπτίστηκε στο Σαιντ Μπένετ'ς, στο Πωλ'ς Γουόρφ, στις 12 Ιουλίου. Φοίτησε στο Σχολείο Χάροου και στο Κολέγιο Τρίνιτυ του Καίμπριτζ. Ήταν μαθητής του Iννερ Τεμπλ από τις 22 Ιουνίου 1895 και κλήθηκε να γίνει δικηγόρος στις 26 Ιανουαρίου 1899. 

Η πρώτη εραλδική θέση του Γουόλαστον ήρθε το 1902, με τον διορισμό του ως Έκτακτου Ακόλουθου Θυρεών ΦιτςΆλαν.  Αυτός ο διορισμός έγινε κατά τη στέψη του βασιλιά Εδουάρδου Ζ΄ και της συζύγου του Αλεξάνδρας της Δανίας εκείνο το έτος. Διατήρησε αυτή τη θέση, μέχρι που έγινε μέλος του παραρτήματος του Κολλεγίου στις 11 Ιανουαρίου 1906 ως Τακτικός Ακόλουθος Θυρεών Μπλε Χιτώνος. 

Στις 26 Φεβρουαρίου 1919 ο Γουόλαστον προήχθη στο αξίωμα του Τακτικού Κήρυκα Θυρεών Ρίτσμοντ. Παρέμεινε κήρυκας σε τακτική βάση μέχρι το 1929, όταν διορίστηκε Βασιλιάς Θυρεών του Νόροϋ.  Έγινε Κύριος Βασιλιάς Όπλων Περικνημίδος το 1930, για να αντικαταστήσει τον Ερρίκο Μπερκ.

Διορίστηκε Ιππότης Ταξιάρχης του Βασιλικού Τάγματος της Βικτωρίας στις Τιμητικές Διακρίσεις του Νέου Έτους 1935 , και Ιππότης Ταξιάρχης του Τάγματος του Λουτρού στις Τιμητικές Διακρίσεις της Στέψης του 1937.  Ο Γουόλαστον αποσύρθηκε από τη θέση της Περικνημίδος το 1944 για να γίνει ο δεύτερος Βασιλιάς των Θυρεών του Νόροϋ και του Όλστερ , και υπηρέτησε ως τέτοιος μέχρι το τέλος του το 1957.

## Ο θυρεός
μικρογραφία|150εσ|Ο θυρεός του Τζέραλντ.

## Δείτε επίσης
* Ακόλουθος
* Βασιλιάς των Θυρεών

## Αναφορές
 

Κατηγορία:Οικογένεια Χάουαρντ
Κοσολάπα

Η **Κοσολάπα** (ισπανικά: *Cosolapa*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 14.488 σύμφωνα με την απογραφή του 2020, και έκταση 112,1 km2, με πυκνότητα πληθυσμού 129,2/km2. 
Βρίσκεται στο διαμέρισμα Τουστεπέκ της περιφέρειας Παπαλοαπάν της Οαχάκα.
Ο Δήμος ιδρύθηκε στις 4 Γιουλίου 1936.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Βερνάρδος Χάουαρντ, 12ος δούκας του Νόρφολκ

Ο **Βερνάρδος Εδουάρδος Χάουαρντ, 12ος δούκας του Νόρφολκ**, αγγλ.: *Bernard Edward Howard, 12th Duke of Norfolk* (21 Νοεμβρίου 1765 - 16 Μαρτίου 1842), ήταν Βρετανός ομότιμος.

## Πρώιμη ζωή
Ο Χάουαρντ ήταν γιος του Ερρίκου Χάουαρντ (1713–1787) και της συζύγου του Ιουλιάνας Μολινέ, κόρης του σερ Γουλιέλμου Μολινέ 6ου βαρονέτου (απεβ. 1781), από το Τέβερσαλ, στο Νότιγχαμσιρ, και υψηλού σερίφη του Νότιγχαμσιρ το 1737. Ο προπάπους του, Βερνάρδος Χάουαρντ, ήταν νεότερος γιος του Ερρίκου Χάουαρντ 15ου κόμη του Άρουντελ.  Ήταν ο μεγαλύτερος αδελφός του χημικού μηχανικού Εδουάρδου Καρόλου Χάουαρντ.

## Σταδιοδρομία
Ο Χάουαρντ διαδέχθηκε τον τίτλο του δούκα του Νόρφολκ το 1815 μετά το τέλος του εξαδέλφου του, Καρόλου Χάουαρντ 11ου δούκα του Νόρφολκ.

Ως ένθερμος Καθολικός, όπως και το μεγαλύτερο μέρος της οικογένειάς του, υποστήριξε σθεναρά την Καθολική Χειραφέτηση, και προσέβαλε τους Προτεστάντες γείτονές του παραθέτοντας ένα συμπόσιο, για να εορτάσει την ψήφιση του Νόμου περί Καθολικής Αρωγής του 1829.

Εξελέγη ως Ξένο Επίτιμο Μέλος της Αμερικανικής Ακαδημίας Τεχνών και Επιστημών το 1803.  Το 1834 ο δούκας του Νόρφολκ χρίστηκε από τον βασιλιά Γουλιέλμο Δ΄ ιππότης του Τάγματος της Περικνημίδας. 

## Οικογένεια
Στις 23 Απριλίου 1789 νυμφεύτηκε τη λαίδη Ελισάβετ Μπέλασυς (1770–1819), κόρη του Ερρίκου Μπέλασυς 2ου κόμη Φώκονμπεργκ, και της Σάρλοτ Λαμπ. Αυτή ήταν εξαδέλφη του Γουλιέλμου Λαμπ, 2ου υποκόμη Μέλμπουρν και της λαίδης Κάουπερ. Πριν το ζεύγος χωρίσει πέντε χρόνια αργότερα, τον Μάιο του 1794, έγιναν γονείς των: 

* Ερρίκος, 13ος δούκας του Νόρφολκ (1791–1856), νυμφεύτηκε τη λαίδη Σάρλοτ Σοφία Λέβεσον-Γκάουερ (1788–1870), τη μεγαλύτερη κόρη του Γεωργίου Λέβεσον-Γκάουερ 1ου δούκα του Σάδερλαντ, και της λαίδης Ελισάβετ Σάδερλαντ, *suo jure* κόμισσας του Σάδερλαντ (μοναχοκόρης του Γουλιέλμου Σάδερλαντ 18ου κόμη του Σάδερλαντ). Διετέλεσε Κυρία του Κοιτώνος από το 1842 έως το 1843. 

Η σύζυγός του αργότερα παντρεύτηκε πάλι, με τον Ριχάρδο Μπίνγκαμ 2ο κόμη του Λούκαν, του οποίου η μεγαλύτερη αδελφή ήταν η Λαβίνια Σπένσερ κόμισσα Σπένσερ. Απέκτησαν πολλά παιδιά, αλλά και αυτός ο γάμος ήταν άτυχος, καθώς αποξενώθηκαν μετά το 1804.

Ο δούκας απεβίωσε το 1842 σε ηλικία 76 ετών. Μετά το τέλος του, ο μοναχογιός του, Ερρίκος, έγινε ο 13ος δούκας του Νόρφολκ.  Είναι θαμμένος στο παρεκκλήσιο ΦιτςΆλαν στο κάστρο Άρουντελ. 

## Παραπομπές


Κατηγορία:Εταίροι της Βασιλικής Εταιρείας
Κατηγορία:Οικογένεια Χάουαρντ (αγγλική αριστοκρατία)
Κατηγορία:Άγγλοι Ρωμαιοκαθολικοί
Σαιν-Ζερμαίν-λα-Βιλ

Το **Σαιν-Ζερμαίν-λα-Βιλ** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Σαν Μέλτσορ Μπετάσα

Η **Σαν Μέλτσορ Μπετάσα** (ισπανικά: *San Melchor Betaza*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 1.052 σύμφωνα με την απογραφή του 2020, και έκταση 34,1 km2, με πυκνότητα πληθυσμού 30,9/km2. 
Βρίσκεται στο διαμέρισμα Βίγια Άλτα της περιφέρειας Σιέρρα Νόρτε της Οαχάκα.
Ο Δήμος ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Ερρίκος ΦιτςΆλαν-Χάουαρντ, 14ος δούκας του Νόρφολκ

Ο **Ερρίκος Γκράνβιλ ΦιτςΆλαν-Χάουαρντ, 14ος δούκας του Νόρφολκ**, αγγλ.: *Henry Granville Fitzalan-Howard, 14th Duke of Norfolk* (επώνυμο Χάουαρντ, 7 Νοεμβρίου 1815 25 Νοεμβρίου 1860) ήταν Βρετανός ομότιμος και πολιτικός. Ήταν ο κληρονομικός κόμης Στρατάρχης, και ο τελευταίος αδιαμφισβήτητος Αρχι-Οινοχόος της Αγγλίας.

## Καταγωγή
Ήταν γιος του Ερρίκου Καρόλου Χάουαρντ 13ου δούκα του Νόρφολκ, και της λαίδης Σάρλοτ Σοφίας Λέβεσον-Γκάουερ.

Νυμφεύτηκε την Αυγούστα Λάιονς (1821 &#x2013; 1886), από την οικογένεια Λάιονς, στις 19 Ιουνίου 1839. Ήταν κόρη του σερ Έντμουντ Λάιονς (αργότερα 1ου βαρόνου Λάιονς) και της Αυγούστας Λουίζας Ρότζερς, και ήταν συχνά γνωστή με το μεσαίο της όνομα, "Μίνα". Ο δούκας απέκτησε ένδεκα παιδιά με την Αυγούστα. Ο δούκας και η δούκισσα είναι θαμμένοι και οι δύο στο μαυσωλείο στο παρεκκλήσιο ΦιτςΆλαν, στα δυτικά του κάστρου Άρουντελ.

Το επώνυμό του κατά τη γέννησή του ήταν Χάουαρντ. Με βασιλική άδεια στις 26 Απριλίου 1842, ο πατέρας του (τότε δούκας) πρόσθεσε το "ΦιτςΆλαν" πριν από τα επώνυμα των παιδιών του, έτσι όλα έγιναν ΦιτςΆλαν-Χάουαρντ, επώνυμο που φέρουν έκτοτε οι άρρενες απόγονοί τους.  Ο πρόγονός τους, Θωμάς Χάουαρντ 4ος δούκας του Νόρφολκ, νυμφεύτηκε τη Μαρία ΦιτςΆλαν (κόρη και κληρονόμο του Ερρίκου ΦιτςΆλαν 12ου κόμη του Άρουντελ) το 1555. 

## Δημόσια ζωή
Ο Χάουαρντ επέστρεψε ως Ουίγος για το Άρουντελ στη Βρετανική Βουλή των Κοινοτήτων από το 1837 έως το 1851, και για την πόλη του Λίμερικ από το 1851 έως το 1852. Ήταν αφοσιωμένος Καθολικός, και παραιτήθηκε από την έδρα του στο Άρουντελ αντί να υποστηρίξει τον Νόμο περί Εκκλησιαστικών Τίτλων του 1851,  αλλά εξασφάλισε την έδρα του Λίμερικ όταν ο κάτοχος της έδρας, Τζον Ο'Κόνελ, παραιτήθηκε υπέρ του.  Επιμελήθηκε τους *Βίους του Φίλιππου Χάουαρντ, κόμη του Άρουντελ, και της συζύγου του Άννας Ντέικρ* (1857 και 1861).  Σύστησε το 9ο (Άρουντελ) Σώμα Εθελοντών Τυφεκιοφόρων του Σάσεξ στις 28 Φεβρουαρίου 1860, και το διοικούσε ως λοχαγός. 

## Ιδιωτική ζωή
Το νυν ξενοδοχείο Nόρφολκ Ρόγυαλ στο Μπόρνμουθ κτίστηκε αρχικά ως βίλα για τον δούκα. 

## Οικογένεια
Είχε τέκνα:
* Βικτώρια Αλεξανδρινή (1840-1870), παντρεύτηκε το 1861 τον Ιάκωβο Ροβέρτο Χόουπ-Σκοτ.
* Μίνα Σάρλοτ (1843-1921), μοναχή Καρμιλητών.
* Μαρία Αδελίζα (1845-1925), απεβ. 80 ετών.
* Ερρίκος (1847-1917), 15ος δούκας του Νόρφολκ.
* Εθελδρέδα (1849-1926), αδελφή του Ελέους.
* Φιλίππη (1852-1946), παντρεύτηκε το 1888 τον σερ Εδουάρδο Στιούαρτ (1857-1948), και είχε έξι τέκνα.
* Θωμάς (1853-1855), απεβ. 2 ετών.
* Εδμόνδος Βερνάρδος (1855-1947), έγινε υποκόμης ΦιτςΆλαν του Ντέργουεντ. Νυμφεύτηκε το 1879 τη Μαρία Καρολίνα Μπέρτη (1859-1938).
* Άννα (1857-1931), παντρεύτηκε το 1878 τον υποστράτηγο λόρδο Ραλφ Ντρούρυ Κερ (1837-1916), γιο του 7ου μαρκησίου του Λόθιαν.
* Ελισάβετ Μαρία (1859), απεβ. νήπιο.
* Μαργαρίτα (1860-1899), ίδρυσε την Καθολική Κοινωνική Ένωση.

## Αναφορές

## Εξωτερικοί σύνδεσμοι
* 

Κατηγορία:Οικογένεια ΦιτςΆλαν
Κατηγορία:Οικογένεια Χάουαρντ (αγγλική αριστοκρατία)
Κατηγορία:Άγγλοι Ρωμαιοκαθολικοί
Σαν Μιγκέλ Πέρας

Η **Σαν Μιγκέλ Πέρας** (ισπανικά: *San Miguel Peras*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 3.818 σύμφωνα με την απογραφή του 2020, και έκταση 155,2 km2, με πυκνότητα πληθυσμού 24,6/km2. 
Βρίσκεται στο διαμέρισμα Σαατσίλα της περιφέρειας Βάγιες Σεντράλες της Οαχάκα.
Ο Δήμος ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Υδραγωγός Τουρκίας - ΤΔΒΚ

Ο αγωγός νερού Τουρκίας-ΤΔΒΚ προμηθεύει νερό για ύδρευση και άρδευση από τη νότια Τουρκία στο κατεχόμενο τμήμα της Κύπρου μέσω αγωγού που διέρχεται τη Μεσόγειο Θάλασσα. Το έργο αυτό κατασκευάστηκε από το έργο παροχής νερού της ΤΔΔΚ (τουρκικά: KKTC Su Temin Projesi) και ολοκληρώθηκε τον Σεπτέμβριο του 2014. Είναι ο μόνος υποβρύχιος αγωγός υδάτων μεγάλων αποστάσεων στον κόσμο.[2 about="#mwt4" data-ve-ignore="" href="./Category:Articles_containing_Turkish-language_text" id="mwEQ" rel="mw:PageProp/Category"/>

## Παρασκήνιο
Η Κύπρος, ένα νησί στην Ανατολική Μεσόγειο που βρίσκεται στα ανοικτά της νότιας ακτής της Τουρκίας, έχει ιστορικά βιώσει παρατεταμένες περιόδους ξηρασίας που έχουν επηρεάσει σημαντικά τόσο τον γεωργικό τομέα όσο και αυτόν της διανομής. Σε μια περίοδο 70 ετών πριν από την αρχή της δεκαετίας του 2000, η μέση ετήσια βροχή στην περιοχή είχε μειωθεί περίπου 64 mm, που δείχνει αυξανόμενες ενδείξεις των αρνητικών επιπτώσεων του παγκόσμιου κλίματος και της αλλαγής θερμοκρασίας στην Κύπρο. Η Κύπρος έχει βιώσει περισσότερα ζητήματα σχετικά με την παροχή νερού τις τελευταίες δύο δεκαετίες, ειδικά με την μείωση των πίνακες νερού που καταγράφονται σε πάνω από 60 υδροφόροι και την πίεση στην διαθεσιμότητα υπόγειων υδάτων που έχει προκαλέσει η ανάληψη πολιτικών έργων στην περιοχή. Καθώς ολοκληρώθηκε το έργο, ο Πρόεδρος του Τούρκο Κυπριακού Επιμελητηρίου Εμπορίου εξέφρασε την ευγνωμοσύνη και στην Ελλάδα. Ανέφερε την πιθανότητα να μειωθεί η έλλειψη νερού και να βελτιωθούν οι συνθήκες στο νησί γενικότερα. Το Πρόγραμμα Προμήθειας Υδάτων της Βόρειας Κύπρου έχει επιτύχει πολλά, σύμφωνα με τους Στόχοι Βιώσιμης Ανάπτυξης των Ηνωμένων Εθνών, συγκεκριμένα τον στόχο 2 της "μηδενική πείνα", όπως η μείωση της ανασφάλειας των τροφίμων.  

## Παραπομπές


Κατηγορία:Κτίρια και κατασκευές στην Επαρχία Μερσίνης
Κατηγορία:Τουρκική Δημοκρατία της Βόρειας Κύπρου
Σαν Νικολάς Ιδάλγο

Η **Σαν Νικολάς Ιδάλγο** (ισπανικά: *San Nicolás Hidalgo*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 1.043 σύμφωνα με την απογραφή του 2020, και έκταση 11,3 km2, με πυκνότητα πληθυσμού 92,3/km2. 
Βρίσκεται στο διαμέρισμα Σιλακαγιοάπαμ της περιφέρειας Μιστέκα της Οαχάκα.
Ο Δήμος ιδρύθηκε στις 22 Γιανουαρίου 1857.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Τετράγωνο αθροίσματος και τετράγωνο διαφοράς

Στα μαθηματικά, το **τετράγωνο αθροίσματος** αναφέρεται στην ύψωση ενός αθροίσματος δύο αριθμών στο τετράγωνο, δηλαδή μία έκφραση της μορφής 
:(a + b)^2 = (a + b) \cdot (a + b),
συνήθως για πραγματικούς αριθμούς a, b.
Η ταυτότητα του τετραγώνου του αθροίσματος λέει ότι
:(a + b)^2 = a^2 + 2ab + b^2.
Το **τετράγωνο διαφοράς** δύο αριθμών αναφέρεται στην ύψωση της διαφοράς δύο αριθμών στο τετράγωνο, δηλαδή μία έκφραση της μορφής
:(a - b)^2 = (a - b) \cdot (a - b).
Η ταυτότητα του τετραγώνου της διαφοράς λέει ότι
:(a - b)^2 = a^2 - 2ab + b^2.

Οι δύο ταυτότητες εμφανίζονται ως Πρότασεις 4 και 7 στο Βιβλίο 2 στα Στοιχεία του Ευκλείδη.

## Απόδειξη

## Εφαρμογές

### Πολική ταυτότητα
Άμεση συνέπεια των παραπάνω ταυτοτήτων είναι η λεγόμενη **πολική ταυτότητα**, η οποία εμφανίζεται ως Πρόταση 8 στο Βιβλίο 2 στα *Στοιχεία*:
:ab = \frac{(a + b)^2 - (a - b)^2}{4}.

### Ανισότητες

Αφού το τετράγωνο ενός πραγματικού αριθμού είναι μη-αρνητικός αριθμός, λαμβάνουμε ότι 
:a^2 + b^2 \geq 2ab.

Αυτή η ανισότητα χρησιμεύει στην απόδειξη διαφόρων άλλων. 

#### Παράδειγμα 1ο (ΑΜ-ΓΜ)
Αυτή η ανισότητα μπορεί να χρησιμοποιηθεί στην απόδειξη ότι ο αριθμητικός μέσος δύο αριθμών είναι μεγαλύτερος ή ίσος από τον γεωμετρικό μέσο, δηλαδή 
:\frac{a + b}{2} \geq \sqrt{ab}.
Η απόδειξη προκύπτει θέτοντας a' = \sqrt{a} και b' = \sqrt{b}.

#### Παράδειγμα 2ο
Όταν a \neq 0, θέτοντας b = 1/a, η ανισότητα δίνει ότι 
:a + \frac{1}{a} \geq 2.

## Γενίκευση

Όταν λαβάνουμε το άθροισμα n όρων τότε η ταυτότητα γίνεται 
:(a_1 + a_2 + \ldots a_n)^2 = (a_1^2 + \ldots + a_n^2) + 2(a_1a_2 + a_1a_3 + \ldots a_1a_n) + 2(a_2a_3 + \ldots + a_2a_n) + \ldots + 2a_{n-1}a_n.

Για παράδειγμα, όταν n = 3 έχουμε ότι 
:(a + b + c)^2 = a^2 + b^2 + c^2 + 2ab + 2bc + 2ca.

## Δείτε επίσης
* Διαφορά τετραγώνων
* Άθροισμα δύο κύβων

## Παραπομπές


Κατηγορία:Μαθηματικές ταυτότητες
Σαν Πέδρο Κομιτανσίλιο

Η **Σαν Πέδρο Κομιτανσίλιο** (ισπανικά: *San Pedro Comitancillo*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 4.333 σύμφωνα με την απογραφή του 2020, και έκταση 46,8 km2, με πυκνότητα πληθυσμού 92,6/km2. 
Βρίσκεται στο διαμέρισμα Τεουαντεπέκ της περιφέρειας Ιστμό της Οαχάκα.
Ο Δήμος ιδρύθηκε στις 18 Νοεμβρίου 1844.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Όσιος Γεώργιος ο Καππαδόκης

Ο **Όσιος Γεώργιος ο Καππαδόκης** ο Αγιορείτης ο επονομαζόμενος και **Χατζηγεώργης** (Κερμήρα Καππαδοκίας, 1809 – Κωνσταντινούπολη, 17 Δεκεμβρίου 1886) ήταν σύγχρονος Μικρασιάτης ασκητής και μοναχός του Αγίου Όρους και άγιος της Ορθόδοξης Εκκλησίας. Αγιοκατατάχθηκε επίσημα από το Οικουμενικό Πατριαρχείο και τιμάται την 17η Δεκεμβρίου κάθε έτους.

## Βίος
Ο κατά κόσμον Γαβριήλ γεννήθηκε το 1809 στην Κερμήρα της Καππαδοκίας από ευσεβείς γονείς, τον Ιορδάνη και τη Μαρία. Από νεαρή ηλικία έδειξε κλίση προς τη μοναχική ζωή και την άσκηση.

Σε νεαρή ηλικία μετέβη στο Άγιον Όρος και συνδέθηκε με τη Μονή Γρηγορίου, ενώ αργότερα ασκήτευσε στα Καυσοκαλύβια. Διακρίθηκε για την αυστηρή νηστεία, την αδιάλειπτη προσευχή και τη φιλανθρωπική του δράση.

Το προσωνύμιο «Χατζηγεώργης» συνδέεται με προσκύνημά του στους Αγίους Τόπους, σύμφωνα με την εκκλησιαστική παράδοση.

Κατά τη διάρκεια του βίου του αντιμετώπισε δοκιμασίες, μεταξύ των οποίων και προσωρινή απομάκρυνση από το Άγιον Όρος. Τα τελευταία έτη της ζωής του έζησε στην Κωνσταντινούπολη, όπου εκοιμήθη στις 17 Δεκεμβρίου 1886. Ετάφη στην Ιερά Μονή Μπαλουκλή.

## Αγιοκατάταξη
Η αγιοκατάταξή του αποφασίσθηκε στις 11 Φεβρουαρίου 2026 από την Αγία και Ιερά Σύνοδο του Οικουμενικού Πατριαρχείου, υπό την προεδρία του Οικουμενικού Πατριάρχη Βαρθολομαίου. Ως ημέρα μνήμης του ορίστηκε η 17η Δεκεμβρίου, ημέρα της κοιμήσεώς του.

## Πνευματική παρακαταθήκη
Ο Όσιος Γεώργιος θεωρείται από την Ορθόδοξη παράδοση ως πρότυπο ασκητικής ζωής, με έμφαση στην προσευχή, την ταπείνωση και την αγάπη προς τον πλησίον. Η προσωπικότητα του έχει αποτελέσει αντικείμενο μελέτης και θαυμασμού ανάμεσα σε μοναχούς και πιστούς, και για τη ζωή του έχουν γραφεί βιογραφίες και πνευματικά έργα.

## Εορτή
Η εορτή του Οσίου Γεωργίου του Χατζηγεώργη τιμάται στις 17 Δεκεμβρίου σύμφωνα με την απόφαση του Οικουμενικού Πατριαρχείου.

## Παραπομπές


Γ
Γ
Γ
Βιτσενία

Η **βιτσενία** (επιστημονική-λατινική ονομασία *Witsenia*) είναι γένος μονοκοτυλήδονων φυτών, που ανήκει στην οικογένεια της ίριδας, τα ιριδοειδή. Περιγράφηκε επιστημονικά και ορίσθηκε για πρώτη φορά το 1782. Το γένος είναι μονοτυπικό, δηλαδή περιλαμβάνει μόνο ένα αναγνωρισμένο είδος, τη **βιτσενία τη μαύρη** (*Witsenia maura*), που είναι ενδημικό της νοτιοδυτικής Ν. Αφρικής.

Η ονομασία του γένους αποτελεί «φόρο τιμής» στον Νικολάας Βίτσεν, που αν και ήταν πολιτικός και όχι βοτανολόγος, υπήρξε υποστηρικτής της βοτανικής.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 605

Κατηγορία:Ιριδοειδή
Κατηγορία:Χλωρίδα της Νότιας Αφρικής
Αλοφία

Η **αλοφία** (επιστημονική-λατινική ονομασία *Alophia*) είναι γένος πολυετών μονοκοτυλήδονων φυτών, που ανήκει στην οικογένεια της ίριδας, τα ιριδοειδή. Είναι ποώδη φυτά και σχηματίζουν βολβούς. Είναι ιθαγενή των νοτιοκεντρικών ΗΠΑ, του Μεξικού, της Κεντρικής Αμερικής και λίγων περιοχών της Νότιας Αμερικής.

Το γένος συγγενεύει στενά με τα γένη ερβερτία (*Herbertia*), κυπέλλη (*Cypella*) και τιγριδία (*Tigridia*), διαφέροντας από αυτά σε λίγα μόνο χαρακτηριστικά του στήμονα και του γυνοικίου.

## Είδη
Σήμερα αναγνωρίζονται γενικώς τα εξής 5 είδη αλοφίας:

* *[[Alophia drummondii]]* (Graham), R.C.Foster – από νοτιοκεντρικές ΗΠΑ έως Μεξικό, Γουιάνα και Βολιβία
* *Alophia intermedia* (Ravenna), Goldblatt – βορειοδυτικό Μεξικό (Σιναλόα)
* *Alophia medusa* (Baker), Goldblatt – Βραζιλία (Γκοϊάς)
* *Alophia silvestris* (Loes.), Goldblatt – από το νότιο Μεξικό έως την Κόστα Ρίκα
* *Alophia veracruzana*, Goldblatt & T.M.Howard – Μεξικό (Βερακρούς)

## Παραπομπές


Αλοφια
Νικολάας Βίτσεν

Ο **Νικολάας Βίτσεν** (, 8 Μαΐου 1641 – 10 Αυγούστου 1717) ήταν Ολλανδός πολιτικός, που διετέλεσε δήμαρχος του Άμστερνταμ 13 φορές, ανάμεσα στο 1682 και το 1706. Στο ενδιάμεσο, το 1693, έγινε διοικητής της Ολλανδικής Εταιρείας Ανατολικών Ινδιών (VOC). Το 1689 έγινε πρέσβυς στην Αυλή της Αγγλίας. Εκμεταλλευόταν πλήρως και τον ελεύθερο χρόνο από τα παραπάνω αξιώματα, ασχολούμενος με τη χαρτογραφία και τη συγγραφή μελετών για τη ναυτιλία και άλλα θέματα, ενώ τον θεωρούσαν αυθεντία στη ναυπήγηση πλοίων. Τα βιβλία του για το τελευταίο θέμα αποτελούν σημαντικές πηγές για την ολλανδική ναυπηγική του 17ου αιώνα. Εκτός των άλλων, ο Βίτσεν ήταν ειδικός στα ρωσικά ζητήματα και μπορεί να θεωρηθεί και ως γεωγράφος, καθώς υπήρξε ο πρώτος που περιέγραψε με ακρίβεια πολλά μέρη της Σιβηρίας, της Άπω Ανατολής και της Κεντρικής Ασίας στη μελέτη του *Noord en Oost Tartarye* (= «Βόρεια και Ανατολική Ταρταρία»).

## Παραπομπές


Κατηγορία:Δήμαρχοι του Άμστερνταμ
Κατηγορία:Ολλανδοί γεωγράφοι
Κατηγορία:Ολλανδοί πολιτικοί
Κατηγορία:Ολλανδοί διπλωμάτες
Κατηγορία:Ολλανδική Εταιρεία Ανατολικών Ινδιών
Γουλιέλμος Στάφορντ-Χάουαρντ, 2ος κόμης του Στάφορντ

Ο **Γουλιέλμος Στάφορντ-Χάουαρντ, 2ος κόμης του Στάφορντ**, *de jure* **3ος βαρόνος Στάφορντ** ( – Ιανουάριος 1733) ήταν Άγγλος ομότιμος.

## Νεανική ζωή
Ο Στάφορντ-Χάουαρντ γεννήθηκε π. το 1690 ως γιος του Ιωάννη Στάφορντ-Χάουαρντ (απεβ.. 1714) και της Μαρίας Σάουθκοουτ (κόρης του σερ Ιωάννη Σάουθκοουτ).  Μεταξύ των αδελφών του ήταν η Μαρία Στάφορντ-Χάουαρντ (σύζυγος του Φραγκίσκου Πλάουντεν, βουλευτή του Μπάννοου)  και ο Ιωάννης Στάφορντ-Χάουαρντ 4ος κόμης του Στάφορντ, μετά το τέλος του οποίου η κομητεία έπαυσε να ισχύει.  Μετά το τέλος της μητέρας του, ο πατέρας του νυμφεύτηκε την Τερέζα Στρίκλαντ, κόρη του Ροβέρτου Στρίκλαντ, π. το 1707. Ο πατέρας του υπηρέτησε ως πρεσβευτής του βασιλιά Ιακώβου Β΄ Στιούαρτ στον βασιλιά Λουδοβίκο ΙΔ΄ της Γαλλίας, όταν ο πρώτος εξορίστηκε στο Σαιν Ζερμαίν. Μετά το τέλος του βασιλιά, ο πατέρας του υπηρέτησε ως αντι-θαλαμηπόλος της χήρας του βασιλιά, βασίλισσας Μαρίας της Μόντενα. 

Οι γονείς του πατέρα του ήταν ο Γουλιέλμος Χάουαρντ 1ος υποκόμης Στάφορντ & 1ος βαρόνος Στάφορντ, και η Μαρία Χάουαρντ κόμισσα του Στάφορντ (εγγονή του 4ου βαρόνου Στάφορντ). Ο παππούς του, ο νεότερος γιος του Θωμά Χάουαρντ 21ου κόμη του Άρουντελ, αγιοποιήθηκε ως Καθολικός μάρτυρας από τον πάπα Πίο ΙΑ΄ το 1929. 

## Σταδιοδρομία
Μετά το τέλος του θείου του, Ερρίκου Στάφορντ-Χάουαρντ,  στις 27 Απριλίου 1719, διαδέχθηκε ως 2ος κόμης του Στάφορντ. Διαδέχθηκε επίσης ως *[[de jure]]* 3ος βαρόνος Στάφορντ. 

## Προσωπική ζωή
Το , νυμφεύτηκε την εξαδέλφη του, Άννα Χόλμαν (απεβ. 1725), κόρη του Γεωργίου Χόλμαν και της Αναστασίας Χάουαρντ. Μαζί, ήταν οι γονείς των: 

* Γουλιέλμος Ματθαίος, 3ος κόμης του Στάφορντ (1719–1751), νυμφεύτηκε την Ενριέτα Κάντιλον, κόρη του οικονομολόγου Ριχάρδου Κάντιλον και της Μαρίας Μαχόνυ (κόρης του πλούσιου εμπόρου κόμη Ντάνιελ Ο'Μαχόνυ), το 1743.  Μετά το τέλος του, αυτή παντρεύτηκε τον Ροβέρτο Μάξγουελ 1ο κόμη του Φάρναμ. 
* λαίδη Μαρία Απολλωνία Σχολαστική (1721–1769), παντρεύτηκε (ως 2η σύζυγός του) τον κόμη Γκυ Αύγουστο ντε Ροάν-Σαμπότ, γιο του Λουδοβίκου δούκα του Ροάν,  το 1744. 
* λαίδη Αναστασία Στάφορντ-Χάουαρντ (1722–1807), έγινε μοναχή στο Τάγμα της Αμώμου Συλλήψεως στο Παρίσι. 
* λαίδη Άννα Στάφορντ-Χάουαρντ (1725–1792), έγινε μοναχή. 

Η λαίδη Στάφορντ απεβίωσε στις 21 Μαΐου 1725. Ο λόρδος Στάφορντ απεβίωσε τον Ιανουάριο του 1733, και τον διαδέχθηκε στους τίτλους του ο μοναχογιός του, Γουλιέλμος.

## Αναφορές

; Σημειώσεις

; Πηγές

## Εξωτερικοί σύνδεσμοι
* Αρχεία οικογένειας Stafford-Howard στα Εθνικά Αρχεία

Κατηγορία:Οικογένεια Χάουαρντ
Σαιν-Μαρτέν-συρ-λε-Πρε

Το **Σαιν-Μαρτέν-συρ-λε-Πρε** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Γουλιέλμος Στάφορντ-Χάουαρντ, 3ος κόμης του Στάφορντ

Ο **Γουλιέλμος Ματθαίος Στάφορντ-Χάουαρντ, 3ος κόμης του Στάφορντ**, μέλος της Βασιλικής Εταιρείας, αγγλ.: *William Matthias Stafford-Howard, 3rd Earl of Stafford,* ''FRS'' (24 Φεβρουαρίου 1719 – 28 Φεβρουαρίου 1751) ήταν Άγγλος ομότιμος και *de jure* 4ος βαρόνος Στάφορντ.

## Νεανική ζωή
αριστερά|μικρογραφία|200εσ|Πορτρέτο του πατέρα του, 2ου κόμη του Στάφορντ, από τον Γκόντφρεϋ Κνέλερ, 1730.

Ο Στάφορντ-Χάουαρντ γεννήθηκε στις 24 Φεβρουαρίου 1719. Ήταν ο μοναχογιός της Άννας Χόλμαν (απεβ. 1725)  και του Γουλιέλμου Στάφορντ-Χάουαρντ 2ου κόμη του Στάφορντ, οι οποίοι ήταν εξαδέλφια. Οι νεότερες αδελφές του ήταν η λαίδη Μαρία Στάφορντ-Χάουαρντ (που παντρεύτηκε -ως δεύτερη σύζυγός του- τον κόμη Γκυ Αύγουστο ντε Ροάν-Σαμπότ, γιο του Λουδοβίκου δούκα του Ροάν),  η λαίδη Αναστασία Στάφορντ-Χάουαρντ, και η λαίδη Άννα Στάφορντ-Χάουαρντ, οι οποίες έγιναν και οι δύο μοναχές.  

Οι γονείς του πατέρα του ήταν η Μαρία Σάουθκοουτ (κόρη του σερ Ιωάννη Σάουθκοουτ)  και ο Ιωάννης Στάφορντ-Χάουαρντ (γιος του Γουλιέλμου 1ου υποκόμη Στάφορντ),  ο οποίος υπηρέτησε ως πρεσβευτής του βασιλιά Ιακώβου Β' στον βασιλιά Λουδοβίκο ΙΔ', όταν ο πρώτος εξορίστηκε στο Σαιν Ζερμαίν. Μετά το τέλος του βασιλιά, ο πατέρας του υπηρέτησε ως αντι-θαλαμηπόλος της χήρας του βασιλιά, βασίλισσας Μαρίας της Μόντενα.  Μεταξύ της ευρύτερης οικογένειάς του ήταν η θεία Μαρία Στάφορντ-Χάουαρντ (σύζυγος του Φραγκίσκου Πλάουντεν, βουλευτή του Μπάννοου)  και ο θείος Ιωάννης Στάφορντ-Χάουαρντ. Οι γονείς της μητέρας του ήταν ο Γεώργιος Χόλμαν από το Γουόρκγουορθ του Νορθάμπτονσαϊρ, και η Αναστασία Χάουαρντ (κόρη του 1ου υποκόμη Στάφορντ). 

## Σταδιοδρομία
Μετά το τέλος του πατέρα του,  τον Ιανουάριο του 1734, τον διαδέχθηκε ως 3ος κόμης του Στάφορντ . Διαδέχθηκε επίσης ως *[[de jure]]* 4ος βαρόνος Στάφορντ του Κάστρου του Στάφορντ. 

Το 1743 ο λόρδος Στάφορντ διορίστηκε μέλος της Βασιλικής Εταιρείας.   Κληρονόμησε μία σειρά από αγγλικά κτήματα από τα μέλη της οικογένειάς του Χόλμαν, τα οποία πώλησε το 1749 στον Εδουάρδο Γκρήνλυ των Κοινοτήτων των Ιατρών. 

## Οικογένεια
μικρογραφία|Πορτρέτο της συζύγου του, Ερριέτας Νταϊάνας, όταν έγινε χήρα κόμισσα του Στάφορντ, από τον Άλαν Ράμσεϋ, 1759.

Το 1743 νυμφεύτηκε την Ενριέτα Νταϊάνα Καντίγιον, κόρη του οικονομολόγου Ριχάρδου Καντίγιον και της Μαρίας Ο'Μαχόνυ (κόρης του στρατηγού κόμη Ντάνιελ Ο'Μαχόνυ). 

Ο λόρδος Στάφορντ απεβίωσε χωρίς νόμιμους απογόνους, στις 28 Φεβρουαρίου 1751. Η χήρα του, Ερριέτα, παντρεύτηκε ξανά, με τον Ροβέρτο Μάξγουελ 1ο κόμη του Φάρναμ. }} Μετά το τέλος του θείου του το 1762, η κομητεία έπαψε να ισχύει, αλλά η βαρονία του Στάφορντ επανήλθε στην Αναστασία Στάφορντ-Χάουαρντ ως ανώτερη γενική διάδοχο του Γουλιέλμου Χάουαρντ 1ου υποκόμη Στάφορντ και της συζύγου του Μαρίας Χάουαρντ κόμισσας του Στάφορντ. 

## Αναφορές

; Σημειώσεις

; Πηγές

## Εξωτερικοί σύνδεσμοι
* Αρχεία της οικογένειας Stafford-Howard στα Εθνικά Αρχεία

Κατηγορία:Οικογένεια Χάουαρντ
Super Mario Galaxy: Η Ταινία

Το ***Super Mario Galaxy: Η Ταινία*** (πρωτότυπος αγγλικός τίτλος: ***The Super Mario Galaxy Movie***) είναι αμερικανική ταινία κινουμένων σχεδίων υπολογιστή βασισμένη στο franchise βιντεοπαιχνιδιών της Nintendo, ''Mario'', σε παραγωγή Illumination και Nitendo, σε διανομή Universal Pictures.

## Υπόθεση
To The Super Mario Galaxy: Η ταινία είναι το νέο animation από τον κόσμο του παιχνιδιού Super Mario Bros. Η πρώτη ταινία κυκλοφόρησε το 2023 με εισπράξεις που ξεπέρασαν τα 1,3 δισεκατομμύρια δολάρια παγκοσμίως. Στην παραγωγή συναντάμε ξανά τον Κρις Μελεντάντρι της Illumination και τον Σιγκέρου Μιγιαμότο της Nintendo.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Ταινίες του 2026
Κατηγορία:Ταινίες παραγωγής Universal Pictures
Κατηγορία:Αμερικανικές κωμικές ταινίες
Κατηγορία:Αμερικανικές ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Illumination Entertainment
Κατηγορία:Κωμικές ταινίες κινουμένων σχεδίων
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες σίκουελ
Κατηγορία:Αγγλόφωνες ταινίες
Κατηγορία:Ταινίες βασισμένες σε βιντεοπαιχνίδια
Κατηγορία:Mario
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Επερχόμενες ταινίες IMAX
Κατηγορία:Ταινίες κινουμένων σχεδίων του 2026
Αντιγόνη Μπάξτον

Η **Αντιγόνη Μπάξτον** (, 9 Μαρτίου 1996), γνωστή απλώς ως **Αντιγόνη**, είναι Αγγλίδα τραγουδίστρια και τραγουδοποιός ελληνοκυπριακής καταγωγής. Θα εκπροσωπήσει την Κύπρο στο Διαγωνισμό Τραγουδιού Eurovision 2026, με το τραγούδι «Jalla».

## Παραπομπές


Κατηγορία:Αγγλίδες τραγουδίστριες
Κατηγορία:Άγγλοι τραγουδοποιοί
Κατηγορία:Άγγλοι κυπριακής καταγωγής
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Akylas

Ο **Ακύλας Μυτιληναίος** (Σέρρες, 11 Φεβρουαρίου 1999), επαγγελματικά γνωστός ως **Akylas**, είναι Έλληνας τραγουδιστής και τραγουδοποιός. Θα εκπροσωπήσει την Ελλάδα στον Διαγωνισμό Τραγουδιού της Eurovision 2026 με το τραγούδι «Ferto».

## Βιογραφία
Ο Ακύλας Μυτιληναίος γεννήθηκε το 1999 στις Σέρρες. Από μικρός ήταν παθιασμένος με τη μουσική και σπούδασε στο Mουσικό Sχολείο Σερρών, ενώ παρακολούθησε και μαθήματα θεάτρου.

Δεν ολοκλήρωσε τη δευτεροβάθμια εκπαίδευσή του και στη συνέχεια πήγε στη Θεσσαλονίκη, όπου, αφού αποφοίτησε από σχολή μαγειρικής, εργάστηκε σε εστιατόρια. Εργάστηκε επίσης για δύο χρόνια ως τραγουδιστής σε κρουαζιερόπλοια της εταιρείας Aida Cruises. Στη συνέχεια εγκαταστάθηκε στην Αθήνα.

## Μουσική σταδιοδρομία
Tο 2021, ο Μυτιληναίος έγινε γνωστός στο ελληνικό κοινό, χάρη στα βίντεο διασκευής που δημοσίευσε στο TikTok, στα οποία συνοδεύει τον εαυτό του στο γιουκαλίλι. Το πρώτο του single, "Φθηνόκρασο", κυκλοφόρησε την ίδια χρονιά.

Το 2022, συμμετείχε στην όγδοη σεζόν του The Voice of Greece, όπου εντάχθηκε στην ομάδα του Πάνου Μουζουράκη.

Στις 4 Ιανουαρίου 2026, κατά τη διάρκεια του *Sing for Greece – Εθνικός Τελικός Eurovision 2026*, που μεταδιδόταν στην ΕΡΤ1, ανακοινώθηκε ότι ο Ακύλας θα διαγωνιζόταν στην ελληνικό εθνικό τελικό για τον Διαγωνισμό Τραγουδιού της Eurovision 2026, με το τραγούδι "Ferto". Πέρασε επιτυχώς από τον πρώτο ημιτελικό στις 11 Φεβρουαρίου 2026 και κέρδισε στον τελικό στις 15 Φεβρουαρίου 2026, κερδίζοντας το δικαίωμα να εκπροσωπήσει την Ελλάδα στον Διαγωνισμό Τραγουδιού της Eurovision 2026 στην Βιέννη της Αυστρίας.

## Προσωπική ζωή
Ανήκει στην ΛΟΑΤ κοινότητα και αυτοπροσδιορίζεται ως queer.

## Δισκογραφία
### Singles

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:ΛΟΑΤ πρόσωπα από την Ελλάδα
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026
Εδουάρδος Χάουαρντ, 2ος κόμης του Κάρλαϊλ

Ο **Εδουάρδος Χάουαρντ, 2ος κόμης του Κάρλαϊλ**, αγγλ.: *Edward Howard, 2nd Earl of Carlisle* (27 Νοεμβρίου 1646 - 23 Απριλίου 1692), γνωστός ως υποκόμης Μόρπεθ από το 1661 έως το 1685, ήταν Άγγλος πολιτικός των Ουίγων.

## Βιογραφία
Ο Κάρλαϊλ ήταν ο μεγαλύτερος γιος του Καρόλου Χάουαρντ 1ου κόμη του Κάρλαϊλ, και της συζύγου του Άννας Χάουαρντ, κόρης του Εδουάρδου Χάουαρντ 1ου βαρόνου Χάουαρντ του Έσκρικ.  Εξελέγη στη Βουλή των Κοινοτήτων για το Μόρπεθ το 1666, μία έδρα που κατείχε μέχρι το 1679, και στη συνέχεια εκπροσώπησε το Κάμπερλαντ από το 1679 έως το 1681, και το Κάρλαϊλ από το 1681 έως το 1685. Τον τελευταίο χρόνο διαδέχθηκε τον πατέρα του στην κομητεία, και εισήλθε στη Βουλή των Λόρδων. Διετέλεσε επίσης αναπληρωτής Κυβερνήτης του Κάρλαϊλ μεταξύ 1679 και 1687, και ήταν δημοτικός σύμβουλος (από το 1680) και δήμαρχος (1683–84) της πόλης. 

Ο λόρδος Κάρλαϊλ νυμφεύτηκε την Ελισάβετ Γιούβντεϊλ, κόρη του σερ Γουλιέλμου Γιούβντεϊλ από το Γουίκαμ του Χάμσιρ, το 1668. Απεβίωσε τον Απρίλιο του 1692, σε ηλικία 45 ετών, και τον διαδέχθηκε στους τίτλους του ο γιος του:
* Κάρολος. Η λαίδη Κάρλαϊλ απεβίωσε το 1696.
* Γουλιέλμος, απεβ. 1701.

## Αναφορές

## Βιβλιογραφία
* Kidd, Charles, Williamson, David (επιμελητές). *Debrett's Peerage and Baronetage* (έκδοση 1990). Νέα Υόρκη: St Martin's Press, 1990,
 
Κατηγορία:Οικογένεια Χάουαρντ (αγγλική αριστοκρατία)
Ερρίκος Χάουαρντ, 4ος κόμης του Κάρλαϊλ

μικρογραφία|150εσ|Οικόσημο του Ερρίκου Χάουαρντ 4ου κόμη του Κάρλαϊλ, Ιππότη της Περικνημίδος.
[μικρογραφία|[Καναλέττο|Τζ. Αν. Κανάλ(έτο); Bacino di San Marco, Βενετίας. Μουσείο Καλών Τεχνών, Βοστώνη, π. 1738.]]
[μικρογραφία|[Μπερνάρντο Μπελλόττο|Σχολή του Μπερνάρντο Μπελόττο, που παλαιότερα αποδιδόταν στον Τζ. Αν. Κανάλ(έτο)· είσοδος στο Μεγάλο Κανάλι και την εκκλησία Λα Σαλούτε· 1725–1750· Λούβρο.]]

Ο **Ερρίκος Χάουαρντ, 4ος κόμης του Κάρλαϊλ**, Ιππότης της Περικνημίδος, αγγλ.: *Henry Howard, 4th Earl of Carlisle, KG* (14 Αυγούστου 1694 - 3 Σεπτεμβρίου 1758), με το όνομα υποκόμης Μόρπεθ μέχρι το 1738, ήταν Βρετανός πολιτικός των Ουίγων, που συμμετείχε στη Βουλή των Κοινοτήτων από το 1715 έως το 1738, όταν ανέλαβε ως κόμης του Κάρλαϊλ.

Ο Κάρλαϊλ ήταν ο 3ος, αλλά μεγαλύτερος επιζών, γιος του Καρόλου Χάουαρντ 3ου κόμη του Κάρλαϊλ, και της συζύγου του λαίδης Άννας, κόρης του Αρθούρου Κάπελ 1ου κόμη του Έσσεξ. Σπούδασε στο Ήτον και στο Κολέγιο Τρίνιτυ του Κέιμπριτζ. 

Ο Κάρλαϊλ εξελέγη βουλευτής του Μόρπεθ το 1715, μία θέση που κατείχε μέχρι το 1738, όταν διαδέχθηκε τον πατέρα του στην κομητεία, και εισήλθε στη Βουλή των Λόρδων.  Το 1756 χρίστηκε Ιππότης της Περικνημίδος. Συνέχισε την κατασκευή του Κάστρου Χάουαρντ, που είχε ξεκινήσει ο πατέρας του σύμφωνα με τα σχέδια του κουνιάδου του, σερ Θωμάς Ρόμπινσον.

Ο λόρδος Κάρλαϊλ νυμφεύτηκε πρώτα τη λαίδη Φραγκίσκη Σπένσερ, κόρη του Καρόλου Σπένσερ 3ου κόμη του Σάντερλαντ, το 1717. Η λαίδη Φραγκίσκη απεβίωσε το 1742. Απέκτησε τρεις γιους και δύο κόρες από τον 1ο του γάμο:
* Κάρολος, υποκόμης Μόρπεθ (1719–1741), απεβ. 22 ετών.
* Ερρίκος, απεβίωσε νέος.
* Ροβέρτος, υποκόμης Μόρπεθ (1724–1743), απεβ. 19 ετών.
* λαίδη Αραμπέλα (απεβ. 1746), παντρεύτηκε στις 14 Σεπτεμβρίου 1741 τον Ιωνάθαν Κόουπ, μεγαλύτερο γιο του σερ Τζόναθαν Κόουπ 1ου βαρονέτου, γονείς του Καρόλου Κόουπ 2ου βαρονέτου.
* λαίδη Νταϊάνα Χάουαρντ (29 Φεβρουαρίου 1723 - 6 Μαρτίου 1770), παντρεύτηκε τον Θωμά Ντάνκομπ.  

Ο λόρδος Κάρλαϊλ νυμφεύτηκε για 2η φορά την Ισαβέλα Μπάιρον, κόρη του Γουλιέλμου Μπάιρον 4ου βαρόνου Μπάιρον, το 1743. Ήταν θεία του λόρδου Μπάιρον. Απέκτησε τέσσερις κόρες και έναν γιο από τον 2ο γάμο του.
* λαίδη Άννα  (1744 – 13 Οκτωβρίου 1799).
* λαίδη Φραγκίσκη (1745 – 27 Απριλίου 1808), παντρεύτηκε τον Ιωάννη Ράντκλιφ.
* λαίδη Ελισάβετ (1747 – Ιούνιος 1813), παντρεύτηκε τον Πέτρο Ντελμέ, τότε λοχαγό Κάρολο Γκαρνιέ
* Φρειδερίκος, 5ος κόμης του Κάρλαϊλ (1748–1825).
* λαίδη Ιουλιάνα (6 Ιουλίου 1750 – 22 Ιανουαρίου 1849).

Ο Κάρλαϊλ απεβίωσε τον Σεπτέμβριο του 1758. Τον διαδέχθηκε στους τίτλους του ο μεγαλύτερος γιος του από τον 2ο γάμο του, ο Φρειδερίκος. Η χήρα του, λαίδη Κάρλαϊλ, παντρεύτηκε ως 2ο σύζυγό της τον σερ Γουλιέλμο Μάσγκρεϊβ 6ο βαρονέτο το 1759, και απεβίωσε το 1795, σε ηλικία 73 ετών.

Μία ομάδα 40 βενετσιάνικων όψεων των Τζ. Αντ. Κανάλ(έτο), Μπερνα΄ντο Μπελότοo, Mικέλε Μαριέσκι και άλλων, ανατέθηκαν ή αγοράστηκαν μετά τη δεύτερη επίσκεψή του στην Ιταλία 1738-1739 , μέσω του Aντόνιο Μαρία Τσανέτι του Πρεσβύτερου.

## Παραπομπές


## Βιβλιογραφία
* 

Κατηγορία:Οικογένεια Χάουαρντ (αγγλική αριστοκρατία)